
94                                           DR.31.10.2018                                                                                                                                            

 
Pelan Tindakan Pembangunan Usahawan khususnya usahawan dalam industri Perusahaan 
Kecil dan Sederhana atau PKS. Hal-hal yang dibangkitkan itu antara lain menyentuh 
berhubung isu pemerkasaan PKS, membantu survival PKS dan bentuk-bentuk bantuan yang 
ditawarkan kepada usahawan PKS. 

 Untuk makluman Ahli-ahli Yang Berhormat, kementerian ini telah ditubuhkan 
semula dengan harapan supaya program dan inisiatif pemerkasaan usahawan di negara ini 
dapat dilaksanakan dan lebih tersusun dan mencapai sasaran yang telah ditetapkan. Pelan 
Induk PKS (2012-2020) telah menggariskan enam program berimpak tinggi yang 
mensasarkan kepada mewujudkan PKS yang kompetitif di peringkat global yang dapat 
meningkatkan kekayaan dan menyumbang kepada kesejahteraan Malaysia.  

 Dalam usaha itu untuk memastikan pelan induk itu kekal relevan, kementerian ini 
telah dan akan mengadakan atau terus mengadakan Siri Jelajah Konvensyen 
Memperkasakan Usahawan bagi mendapatkan maklumat dan maklum balas daripada 
usahawan setiap pelosok negeri berhubung isu dan cabaran usahawan dalam usaha untuk 
memperkasakan ekosistem keusahawanan setempat. Saya sendiri dapat mendengar keluh 
kesah usahawan dan cadangan-cadangan yang diutarakan bagi membolehkan kementerian 
merangka pelan induk yang lebih strategik mengenai pembangunan usahawan yang lebih 
bersifat holistik dan inklusif.  

 Tuan Yang di-Pertua, kerajaan sentiasa komited untuk membantu melaksanakan 
program pembangunan usahawan di Malaysia. Ini dapat dilihat melalui pelbagai jenis 
bantuan dan program yang telah dilaksanakan selama ini. Program pembangunan usahawan 
ini antara lain meliputi sokongan dan bantuan pembiayaan perniagaan; latihan dan khidmat 
nasihat usahawan; mewujudkan peluang dalam bidang perniagaan baharu; penyediaan 
infrastruktur seperti premis perniagaan, bantuan teknikal dan teknologi; serta pemasaran 
kepada semua golongan sasaran usahawan. 

 Bagi memastikan segala bentuk program dan bantuan ini sampai kepada golongan 
sasar, kementerian ini telah melaksanakan proses rationalization ke atas fungsi dan program-
program usahawan yang dilaksanakan oleh kementerian, jabatan dan agensi-agensi di 
bawah kementerian saya. Bagi mengelakkan pertindihan fungsi di samping menambah baik 
program dan inisiatif sedia ada, kerajaan komited untuk terus membangunkan usahawan dan 
PKS yang inklusif dan berdaya saing termasuk memacu pembangunan golongan B40 yakni 
golongan yang terpinggir, M40 dan usahawan sosial.  

 Kementerian ini juga telah dan akan menubuhkan mini Pusat Sehenti 
Keusahawanan yang dipanggil PSK yang berkonsepkan pusat fizikal sebagai platform 
penyelarasan maklumat berkenaan perkhidmatan agensi bertanggungjawab di bawah MED 
kepada semua usahawan terutamanya PKS. Sehingga bulan Oktober 2018, sebanyak enam 
buah PSK (pusat sehenti keusahawanan) telah ditubuhkan iaitu di Sarawak, Sabah, Kuala 
Lumpur, Melaka, Kelantan dan baru-baru ini di Kedah. MED juga telah melancarkan talian 
hotline iaitu talian bebas tol bernombor 1-300-88-1020 yang telah pun beroperasi 
sepenuhnya pada 28 September 2018 sebagai pemudah cara dalam memberi khidmat 
nasihat kepada usahawan-usahawan yang memerlukan.  

Saya juga suka memaklumkan di sini... 

 Tan Sri Haji Noh bin Haji Omar [Tanjong Karang]: Boleh minta laluan? 

 Datuk Seri Mohd Redzuan Yusof: Bahawa MED telah merangka pelan strategik 
kementerian yang menjurus kepada satu dasar usahawan yang bersifat inklusif dan 
kompetitif serta tertumpu kepada golongan B40, M40 dan usahawan sosial. Pelan strategik 
ini dijangka akan diumumkan pada pertengahan bulan November 2018 ini. 

 Timbalan Yang di-Pertua [Tuan Nga Kor Ming]: Ya, Yang Berhormat Tanjong 
Karang. 

 Tan Sri Haji Noh bin Haji Omar [Tanjong Karang]: Boleh minta laluan? Terima 
kasih Tuan Yang di-Pertua. Hanya saya hendak dapat penjelasan sahaja sebab saya pun 
mungkin tidak berapa jelas mengenai jabatan dan agensi yang di bawah Kementerian 
Pembangunan Usahawan. Perancangan saya tengok amat baik tetapi boleh tidak beritahu, 
apakah jabatan dan agensi di bawah Kementerian Pembangunan Usahawan? Sebab ini 
kementerian yang dihidupkan semula, sebab dulu saya Menteri yang terakhir jadi Menteri 
Pembangunan Usahawan dan Koperasi masa itu. Jadi, adakah jabatan itu sama ataupun 
ada perubahan? Terima kasih. 



Pelan Tindakan Pembangunan Usahawan khususnya usahawan dalam industri Perusahaan Kecil dan Sederhana atau PKS. Hal-hal yang dibangkitkan itu antara lain menyentuh berhubung isu pemerkasaan PKS, membantu survival PKS dan bentuk-bentuk bantuan yang ditawarkan kepada usahawan PKS. Untuk makluman Ahli-ahli Yang Berhormat, kementerian ini telah ditubuhkan semula dengan harapan supaya program dan inisiatif pemerkasaan usahawan di negara ini dapat dilaksanakan dan lebih tersusun dan mencapai sasaran yang telah ditetapkan. Pelan Induk PKS (2012-2020) telah menggariskan enam program berimpak tinggi yang mensasarkan kepada mewujudkan PKS yang kompetitif di peringkat global yang dapat meningkatkan kekayaan dan menyumbang kepada kesejahteraan Malaysia. Dalam usaha itu untuk memastikan pelan induk itu kekal relevan, kementerian ini telah dan akan mengadakan atau terus mengadakan Siri Jelajah Konvensyen Memperkasakan Usahawan bagi mendapatkan maklumat dan maklum balas daripada usahawan setiap pelosok negeri berhubung isu dan cabaran usahawan dalam usaha untuk memperkasakan ekosistem keusahawanan setempat. Saya sendiri dapat mendengar keluh kesah usahawan dan cadangan-cadangan yang diutarakan bagi membolehkan kementerian merangka pelan induk yang lebih strategik mengenai pembangunan usahawan yang lebih bersifat holistik dan inklusif. Tuan Yang di-Pertua, kerajaan sentiasa komited untuk membantu melaksanakan program pembangunan usahawan di Malaysia. Ini dapat dilihat melalui pelbagai jenis bantuan dan program yang telah dilaksanakan selama ini. Program pembangunan usahawan ini antara lain meliputi sokongan dan bantuan pembiayaan perniagaan; latihan dan khidmat nasihat usahawan; mewujudkan peluang dalam bidang perniagaan baharu; penyediaan infrastruktur seperti premis perniagaan, bantuan teknikal dan teknologi; serta pemasaran kepada semua golongan sasaran usahawan. Bagi memastikan segala bentuk program dan bantuan ini sampai kepada golongan sasar, kementerian ini telah melaksanakan proses rationalization ke atas fungsi dan program- program usahawan yang dilaksanakan oleh kementerian, jabatan dan agensi-agensi di bawah kementerian saya. Bagi mengelakkan pertindihan fungsi di samping menambah baik program dan inisiatif sedia ada, kerajaan komited untuk terus membangunkan usahawan dan PKS yang inklusif dan berdaya saing termasuk memacu pembangunan golongan B40 yakni golongan yang terpinggir, M40 dan usahawan sosial. Kementerian ini juga telah dan akan menubuhkan mini Pusat Sehenti Keusahawanan yang dipanggil PSK yang berkonsepkan pusat fizikal sebagai platform penyelarasan maklumat berkenaan perkhidmatan agensi bertanggungjawab di bawah MED kepada semua usahawan terutamanya PKS. Sehingga bulan Oktober 2018, sebanyak enam buah PSK (pusat sehenti keusahawanan) telah ditubuhkan iaitu di Sarawak, Sabah, Kuala Lumpur, Melaka, Kelantan dan baru-baru ini di Kedah. MED juga telah melancarkan talian hotline iaitu talian bebas tol bernombor 1-300-88-1020 yang telah pun beroperasi sepenuhnya pada 28 September 2018 sebagai pemudah cara dalam memberi khidmat nasihat kepada usahawan-usahawan yang memerlukan. Saya juga suka memaklumkan di sini... Tan Sri Haji Noh bin Haji Omar [Tanjong Karang]: Boleh minta laluan?. Datuk Seri Mohd Redzuan Yusof: Bahawa MED telah merangka pelan strategik kementerian yang menjurus kepada satu dasar usahawan yang bersifat inklusif dan kompetitif serta tertumpu kepada golongan B40, M40 dan usahawan sosial. Pelan strategik ini dijangka akan diumumkan pada pertengahan bulan November 2018 ini. Timbalan Yang di-Pertua [Tuan Nga Kor Ming]: Ya, Yang Berhormat Tanjong Karang. Tan Sri Haji Noh bin Haji Omar [Tanjong Karang]: Boleh minta laluan? Terima kasih Tuan Yang di-Pertua. Hanya saya hendak dapat penjelasan sahaja sebab saya pun mungkin tidak berapa jelas mengenai jabatan dan agensi yang di bawah Kementerian Pembangunan Usahawan. Perancangan saya tengok amat baik tetapi boleh tidak beritahu, apakah jabatan dan agensi di bawah Kementerian Pembangunan Usahawan? Sebab ini kementerian yang dihidupkan semula, sebab dulu saya Menteri yang terakhir jadi Menteri Pembangunan Usahawan dan Koperasi masa itu. Jadi, adakah jabatan itu sama ataupun ada perubahan? Terima kasih.